Ericu950/Stoicheia-meter-silver huggingface dataset:
γέρας δ ἐξαίρετον ἡ ἱερὰ ἑβδομὰς εἶχεν ·
ἐπειδὴ γὰρ οὐδὲν ἐφεῖται δρᾶν ἐν αὐτῇ , πάντων δὲ μικρῶν καὶ μεγάλων ἔργων ἀνέχειν διείρηται , συγκομίζειν οὐ δυναμένοις τότε τὰ ἐπιτήδεια πρὸ μιᾶς ὁ θεὸς ὕει διπλᾶ καὶ κελεύει φέρειν εἰς δύο ἡμέρας αὐτάρκη τροφὴν ἐσομένην ·
τὰ δὲ συγκομισθέντα σῷα διέμενεν , οὐδενὸς ᾗ πρότερον φθαρέντος τὸ παράπαν .
λέξω δὲ καὶ τὸ ἔτι τούτου θαυμασιώτερον ·
ἐπὶ γὰρ ἔτη τεσσαράκοντα , τοσοῦτον μῆκος αἰῶνος , ὁδοιποροῦσιν αὐτοῖς αἱ χορηγίαι τῶν ἀναγκαίων ἐν τάξεσι ταῖς εἰρημέναις ἐγίνοντο καθάπερ ἐν σιταρχίαις μεμετρημέναις πρὸς τὰς ἐπιβαλλούσας ἑκάστοις διανομάς 0 .
ἅμα μέντοι καὶ τὴν τριπόθητον ἡμέραν ἀνεδιδάσκοντο  ζητοῦντες γὰρ ἐκ πολλοῦ , τίς ἄρ ἐστὶν ἡ τοῦ κόσμου γενέθλιος , ἐν ᾗ τόδε τὸ πᾶν ἀπετελέσθη , καὶ παρὰ πατέρων καὶ προγόνων τὴν ζήτησιν ἄλυτον διαδεξάμενοι μόλις ἐδυνήθησαν εὑρεῖν  οὐ μόνον χρησμοῖς ἀναδιδαχθέντες , ἀλλὰ καὶ τεκμηρίῳ πάνυ σαφεῖ ·
τοῦ γὰρ πλεονάζοντος ἐν ταῖς ἄλλαις ἡμέραις , ὡς ἐλέχθη , φθειρομένου , τὸ πρὸ τῆς ἑβδόμης ὑόμενον οὐ μόνον οὐ μετέβαλεν , ἀλλὰ καὶ μέτρον εἶχε διπλάσιον .
ἡ δὲ χρῆσις ἦν τοιάδε ·
συλλέγοντες ἅμα τῇ ἕῳ τὸ νιφόμενον ἤλουν ἢ ἔτριβον , εἶθ ἕψοντες ἡδεῖαν πάνυ τροφὴν οἷα μελίπηκτον προσεφέροντο μὴ δεόμενοι σιτοπόνων περιεργίας .
ἀλλὰ γὰρ καὶ τῶν εἰς ἁβροδίαιτον βίον οὐκ εἰς μακρὰν εὐπόρουν , ὅσαπερ ἐν οἰκουμένῃ χώρᾳ καὶ εὐδαίμονι βουληθέντος τοῦ θεοῦ κατὰ πολλὴν περιουσίαν ἄφθονα χορηγεῖν ἐν ἐρημίᾳ 0 ·
ταῖς γὰρ ἑσπέραις ὀρτυγομητρῶν νέφος συνεχὲς ἐκ θαλάττης ἐπιφερόμενον ἅπαν τὸ στρατόπεδον ἐπεσκίαζε τὰς πτήσεις προσγειοτάτας ποιουμένων εἰς τὸ εὔθηρον ·
συλλαμβάνοντες οὖν καὶ σκευάζοντες ὡς φίλον ἑκάστοις κρεῶν ἀπέλαυον ἡδίστων ἅμα καὶ τὴν τροφὴν παρηγοροῦντες ἀναγκαίῳ προσοψήματι 0 .
τούτων μὲν οὖν πολλὴν ἦγον ἀφθονίαν οὐκ ἐπιλειπόντων , ὕδατος δὲ καὶ πάλιν πιέσασα δεινὴ σπάνις ἐπιγίνεται ·
καὶ πρὸς ἀπόγνωσιν ἤδη τραπομένων σωτηρίας , λαβὼν Μωυσῆς τὴν ἱερὰν βακτηρίαν ἐκείνην , δι ἧς τὰ κατ Αἴγυπτον ἀπετέλεσε σημεῖα , θεοφορηθεὶς τὴν ἀκρότομον πέτραν παίει .
ἡ δ  , εἴ τε προϋποκειμένης πηγῆς φλέβα καίριον διακοπεῖσα εἴ τε καὶ τότε πρῶτον ὕδατος ἀφανέσιν ὑπονόμοις εἰς αὐτὴν ἀθρόου συρρυέντος καὶ σφόδρα ἐκθλιβέντος , ἀναστομωθεῖσα τῇ βίᾳ τῆς φορᾶς κρουνηδὸν ἐκχεῖται , ὡς μὴ τότε μόνον παρασχεῖν ἄκος δίψους ἀλλὰ καὶ πρὸς πλείω χρόνον τοσαύταις μυριάσιν ἀφθονίαν ποτοῦ 0 1 ·
τὰ γὰρ ὑδρία πάντ ἐπλήρωσαν , ὡς καὶ πρότερον ἐκ τῶν πηγῶν , αἳ πικραὶ μὲν ἦσαν φύσει , μετέβαλον δ ἐπιφροσύνῃ θείᾳ πρὸς τὸ γλύκιον 0 .
εἰ δέ τις τούτοις ἀπιστεῖ , θεὸν οὔ τ οἶδεν οὔ τ ἐζήτησέ ποτε ·
ἔγνω γὰρ ἂν εὐθέως , ἔγνω παγίως καταλαβών , ὅτι τὰ παράδοξα δὴ ταῦτα καὶ παράλογα θεοῦ παίγνιά ἐστιν , ἀπιδὼν εἰς τὰ τῷ ὄντι μεγάλα καὶ σπουδῆς ἄξια , γένεσιν οὐρανοῦ καὶ πλανήτων καὶ ἀπλανῶν ἀστέρων χορείας καὶ φωτὸς ἀνάλαμψιν , ἡμέρας μὲν ἡλιακοῦ , νύκτωρ δὲ τοῦ διὰ σελήνης , καὶ γῆς ἵδρυσιν ἐν τῷ μεσαιτάτῳ τοῦ παντός , ἠπείρων τε καὶ νήσων ὑπερβάλλοντα μεγέθη καὶ ζῴων καὶ φυτῶν ἀμυθήτους ἰδέας , ἔτι δὲ πελαγῶν ἀναχύσεις , ποταμῶν αὐθιγενῶν καὶ χειμάρρων φοράς , ἀενάων ῥεῖθρα πηγῶν , ὧν αἱ μὲν ψυχρὸν αἱ δὲ θερμὸν ὕδωρ ἀνομβροῦσιν , ἀέρος παντοίας τροπάς , ἐτησίων ὡρῶν διακρίσεις , ἄλλα κάλλη μυρία 0 1 2 .
ἐπιλίποι ἂν ὁ βίος τοῦ βουλομένου διηγεῖσθαι τὰ καθ ἕκαστα , μᾶλλον δ ἕν τι τῶν ὁλοσχερεστέρων τοῦ κόσμου μερῶν , κ ἂν εἰ μέλλοι πάντων ἀνθρώπων ἔσεσθαι μακροβιώτατος .
ἀλλὰ ταῦτα μὲν πρὸς ἀλήθειαν ὄντα θαυμάσια καταπεφρόνηται τῷ συνήθει ·
τὰ δὲ μὴ ἐν ἔθει , κ ἂν μικρὰ ᾖ , ξέναις φαντασίαις ἐνδιδόντες καταπληττόμεθα τῷ φιλοκαίνῳ .
ἤδη δὲ πολλὴν καὶ ἀπόρευτον διεξεληλυθότων , ὅροι τινὲς ἀνεφαίνοντο γῆς οἰκουμένης καὶ προάστεια χώρας , εἰς ἣν μεθωρμίζοντο ·
νέμονται δ αὐτὴν Φοίνικες .
ἐλπίσαντες δὲ βίον εὔδιον καὶ γαληνὸν αὑτοῖς ἀπαντήσεσθαι γνώμης ἐσφάλησαν .
ὁ γὰρ προκαθήμενος βασιλεὺς πόρθησιν εὐλαβηθείς , ἀναστήσας τὴν ἐκ τῶν πόλεων νεότητα , μάλιστα μὲν ἀνείρξων ὑπηντίαζεν , εἰ δὲ βιάζοιντο , διὰ χειρῶν ἀμυνούμενος ἀκμῆσι καὶ ἄρτι πρῶτον καθισταμένοις εἰς ἀγῶνα κεκμηκότας ὁδοιπορίαις καὶ ἐνδείαις σιτίων καὶ ποτῶν , ἃ κατὰ μέρος ἀντεπετίθετο .
μωυσῆς δὲ παρὰ τῶν σκοπῶν γνοὺς οὐ μακρὰν διεστηκότα τὸν ἐχθρὸν στρατόν , καταλέξας τοὺς ἡβῶντας καὶ στρατηγὸν ἑλόμενος ἕνα τῶν ὑπάρχων Ἰησοῦν , πρὸς τὴν μείζονα συμμαχίαν αὐτὸς ἠπείγετο ·
περιρρανάμενος γὰρ τοῖς εἰωθόσι καθαρμοῖς ἐπὶ κολωνὸν τὸν πλησίον μετὰ σπουδῆς ἀναδραμὼν ἱκέτευε τὸν θεὸν ὑπερασπίσαι καὶ νίκην καὶ κράτος περιποιῆσαι τοῖς Ἑβραίοις , οὓς ἐκ χαλεπωτέρων πολέμων καὶ κακῶν ἄλλων ἐρρύσατο μὴ μόνον τὰς ἐξ ἀνθρώπων ἐπικρεμασθείσας συμφορὰς ἀποσκεδάσας , ἀλλὰ καὶ ὅσας ὅ τε τῶν στοιχείων νεωτερισμὸς ἐκαινούργησε κατ Αἴγυπτον καὶ ὁ ἐν ταῖς ὁδοιπορίαις ἀνήνυτος λιμός .
ἤδη δὲ μελλόντων εἰς μάχην καθίστασθαι , τερατωδέστατόν τι συμβαίνει πάθος περὶ τὰς χεῖρας αὐτοῦ ·
κουφόταται γὰρ ἐγίνοντο ἐν μέρει καὶ βαρύταται ·
εἶθ  ὁπότε μὲν ἐπελαφρίζοιντο πρὸς ὕψος αἰρόμεναι , τὸ συμμαχικὸν ἐρρώννυτο καὶ ἀνδραγαθιζόμενον ἐπικυδέστερον ἐγίνετο , ὁπότε δὲ κάτω βρίσειαν , ἴσχυον οἱ ἀντίπαλοι , μηνύοντος διὰ συμβόλων τοῦ θεοῦ , ὅτι τῶν μέν ἐστι γῆ καὶ αἱ τοῦ παντὸς ἐσχατιαὶ κλῆρος οἰκεῖος , τῶν δ  αἰθὴρ ὁ ἱερώτατος , καὶ ὥσπερ ἐν τῷ παντὶ βασιλεύει καὶ κρατεῖ γῆς οὐρανός , οὕτω καὶ τὸ ἔθνος περιέσται τῶν ἀντιπολεμούντων 0 1 2 .
ἄχρι μὲν οὖν τινος αἱ χεῖρες οἷα πλάστιγγες ἐν μέρει μὲν ἐπεκουφίζοντο , ἐν μέρει δ ἐπέρρεπον , τηνικαῦτα καὶ ὁ ἀγὼν ἀμφήριστος ἦν ·
ἐξαπιναίως δ  ἀβαρεῖς γενόμεναι , δακτύλοις ἀντὶ ταρσῶν χρώμεναι , μετέωροι πρὸς ὕψος ἤρθησαν , καθάπερ αἱ πτηναὶ φύσεις ἀεροποροῦσαι , καὶ διέμενον ἀνώφοιτοι μέχρι τοῦ τὴν νίκην Ἑβραίους ἀνανταγώνιστον ἄρασθαι , τῶν ἐχθρῶν ἡβηδὸν ἀναιρεθέντων ἅπερ τε διαθεῖναι παρὰ τὸ προσῆκον ἐσπούδαζον παθόντων μετὰ δίκης 0 .
τότε καὶ Μωυσῆς ἱδρύεται βωμόν , ὃν ἀπὸ τοῦ συμβεβηκότος ὠνόμασε „ θεοῦ καταφυγήν “  Exod .
17 , 15  , ἐφ  οὗ τὰ ἐπινίκια ἔθυε χαριστηρίους εὐχὰς ἀποδιδούς .
μετὰ τὴν μάχην ταύτην ἔγνω δεῖν τὴν χώραν , εἰς ἣν ἀπῳκίζετο τὸ ἔθνος , κατασκέψασθαι  δεύτερον δ ὁδοιποροῦσιν ἔτος ἐνειστήκει  βουλόμενος μή , οἷα φιλεῖ , γνωσιμαχεῖν οὐκ εἰδότας , ἀλλ  ἀκοῇ προμαθόντας αὐτήν , ἐπιστήμῃ τῶν ἐκεῖ βεβαίᾳ χρωμένους , τὸ πρακτέον ἐκλογίζεσθαι .
δώδεκα δ ἰσαρίθμους ταῖς φυλαῖς ἄνδρας , ἐξ ἑκάστης ἕνα φύλαρχον , αἱρεῖται τοὺς δοκιμωτάτους ἀριστίνδην προκρίνας , ἵνα μηδεμία μοῖρα πλέον ἢ ἔλαττον ἐνεγκαμένη διαφέρηται , πᾶσαι δ  ἐξ ἴσου διὰ τῶν ἐν τέλει τὰ παρὰ τοῖς κατοίκοις , εἰ βουληθεῖεν οἱ πεμφθέντες ἀψευδεῖν , ἐπιγνῶσιν 0 .
ἑλόμενος δ αὐτούς φησι τάδε ·
„ τῶν ἀγώνων καὶ κινδύνων , οὓς ὑπέστημεν καὶ μέχρι νῦν ὑπομένομεν , ἆθλόν εἰσιν αἱ κληρουχίαι , ὧν τῆς ἐλπίδος μὴ διαμάρτοιμεν ἔθνος πολυανθρωπότατον εἰς ἀποικίαν παραπέμποντες .
ἔστι δ ὠφελιμώτατον ἡ τόπων καὶ ἀνθρώπων καὶ πραγμάτων ἐπιστήμη , ὥσπερ ἡ ἄγνοια βλαβερόν 0 .
ὑμᾶς οὖν ἐχειροτονήσαμεν , ἵνα ταῖς ὑμετέραις ὄψεσί τε καὶ διανοίαις τ ἀκεῖ θεασώμεθα ·
γίνεσθε δὴ τῶν τοσούτων μυριάδων ὦτα καὶ ὀφθαλμοὶ πρὸς τὴν ὧν ἀναγκαῖον εἰδέναι σαφῆ κατάληψιν 0 .
ἃ δὲ γνῶναι ποθοῦμεν , τρία ταῦτ ἐστίν ·
οἰκητόρων πλῆθός τε καὶ δύναμιν , πόλεων τὴν ἐν εὐκαιρίᾳ θέσιν καὶ ἐν οἰκοδομίαις ἐχυρότητα ἢ τ οὐναντίον , χώραν εἰ βαθύγειός ἐστι καὶ πίων , ἀγαθὴ παντοίους καρποὺς ἐνεγκεῖν σπαρτῶν τε καὶ δένδρων , ἢ λεπτόγεως ἔμπαλιν , ἵνα πρὸς μὲν ἰσχὺν καὶ πλῆθος οἰκητόρων ἰσορρόποις δυνάμεσι φραξώμεθα , πρὸς δὲ τὴν ἐν τοῖς τόποις ἐρυμνότητα μηχανήμασι καὶ ταῖς ἑλεπόλεσιν 0 1 ·
ἀναγκαῖον δὲ καὶ τὴν χώραν εἰδέναι , εἰ ἀρετῶσα ἢ μή 0 1 ·
περὶ γὰρ λυπρᾶς ἑκουσίους κινδύνους ὑπομένειν ἠλιθιότητος 0 .
τὰ δ ὅπλα καὶ μηχανήματα ἡμῶν καὶ πᾶσα ἡ δύναμις ἐν μόνῳ τῷ πιστεύειν θεῷ κεῖται ·
ταύτην ἔχοντες τὴν παρασκευὴν οὐδενὶ τῶν φοβερῶν εἴξομεν ·
ἱκανὴ γὰρ ἀμάχους ῥώμας εὐεξίαις , τόλμαις , ἐμπειρίαις , πλήθεσιν ἐκ πολλοῦ τοῦ περιόντος κατακρατεῖν , δι  ἣν καὶ ἐν ἐρήμῃ βαθείᾳ χορηγίαι πάντων εἰσὶν ὅσα ἐν εὐετηρίᾳ πόλεων 0 .
ὁ δὲ καιρός , ἐν ᾧ μάλιστα χώρας ἀρετὴν δοκιμάζεσθαι συμβέβηκεν , ἔαρ ἐστίν , ὃ νῦν ἐφέστηκεν ·
ὥρᾳ γὰρ ἔαρος τὰ μὲν σπαρέντα τελεσφορεῖται γένη , αἱ δὲ τῶν δένδρων φύσεις ἀρχὴν λαμβάνουσιν .
ἄμεινον δ ἂν εἴη καὶ ἐπιμεῖναι μέχρι θέρους ἀκμάζοντος καὶ διακομίσαι καρποὺς οἱονεὶ δείγματα χώρας εὐδαίμονος .
“ ταῦτ ἀκούσαντες ἐπὶ τὴν κατασκοπὴν ἐξῄεσαν ὑπὸ παντὸς τοῦ πλήθους προπεμπόμενοι δεδιότος , μὴ συλληφθέντες ἀπόλωνται καὶ συμβῇ δύο τὰ χαλεπώτατα , ἀνδρῶν τε , οἳ φυλῆς ἑκάστης ὄψις ἦσαν , σφαγαὶ καὶ ἄγνοια τῶν παρὰ τοῖς ἐφεδρεύουσιν ἐχθροῖς ὧν ὠφέλιμος ἡ ἐπιστήμη 0 .
παραλαβόντες δ ὀπτῆρας καὶ ἡγεμόνας τῆς ὁδοῦ προερχομένοις ἐφείποντο ·
καὶ γενόμενοι πλησίον , ἐφ ὑψηλότατον ὄρος τῶν περὶ τὸν τόπον ἀναδραμόντες , κατεθεῶντο τὴν χώραν , ἧς πεδιὰς μὲν ἦν πολλὴ κριθοφόρος , πυροφόρος , εὔχορτος , ὀρεινὴ δ οὐκ ἔλαττον ἀμπέλων καὶ στελεχῶν ἄλλων κατάπλεως , εὔδενδρος ἅπασα , λάσιος , ποταμοῖς καὶ πηγαῖς διεζωσμένη πρὸς ἄφθονον ὑδρείαν , ὡς ἐκ τῶν προπόδων ἄχρι τῶν κορυφῶν ὅλα τῶν ὀρῶν τὰ κλίματα δένδρεσι κατασκίοις συνυφάνθαι , διαφερόντως δὲ τοὺς αὐχένας καὶ ὅσαι βαθεῖαι διαφύσεις 0 1 .
κατεθεῶντο δὲ καὶ τὰς πόλεις ἐρυμνοτάτας διχόθεν , ἔκ τε τοπικῆς περὶ τὴν θέσιν εὐκαιρίας καὶ περιβόλων ἐχυρότητος .
ἐξετάζοντες δὲ καὶ τοὺς οἰκήτορας ἑώρων ἀπείρους τὸ πλῆθος , περιμηκεστάτους γίγαντας ἢ γιγαντώδεις τὰς τῶν σωμάτων ὑπερβολὰς ἔν τε μεγέθεσι καὶ ῥώμαις .
ταῦτα κατιδόντες εἰς ἀκριβεστέραν κατάληψιν ἐπέμενον  ὀλισθηρὸν γὰρ αἱ πρῶται φαντασίαι χρόνῳ μόλις ἐνσφραγιζόμεναι  καὶ ἅμα σπουδὴν ἐποιοῦντο δρεψάμενοι τῶν ἀκροδρύων , μὴ ἄρτι πρῶτον στεριφουμένων ἀλλ ἤδη ὑποπερκαζόντων , ἐπιδείξασθαι παντὶ τῷ πλήθει τὰ μὴ ῥᾳδίως φθαρησόμενα 0 .
μάλιστα δ αὐτοὺς κατέπληττεν ὁ τῆς ἀμπέλου καρπός ·
οἱ γὰρ βότρυες ὑπερμεγέθεις ἦσαν , ἀντιπαρεκτεινόμενοι ταῖς κληματίσι καὶ μοσχεύμασιν , ἄπιστος θέα ·
ἕνα γοῦν ἐκτεμόντες καὶ δοκίδος ἐκ μέσων ἀπαιωρήσαντες , ἧς τὰς ἀρχὰς δυσὶ νέοις , τῷ μὲν ἔνθεν τῷ δ ἔνθεν , ἐπετίθεσαν , ἐκ διαδοχῆς , πιεζομένων αἰεὶ τῶν προτέρων  βαρύτατον γὰρ ἦν ἄχθος  , ἐκόμιζον , περὶ τῶν ἀναγκαίων οὐχ ὁμοφρονοῦντες 0 .
ἐγένοντο μὲν οὖν αὐτοῖς ἅμιλλαι μυρίαι καὶ πρὶν ἐπανήκειν κατὰ τὴν ὁδόν , ἀλλὰ κουφότεραι , ὑπὲρ τοῦ μὴ γνωσιμαχούντων μη δ ἄλλα ἄλλων ἀπαγγελλόντων στάσιν ἐν τῷ πλήθει γενέσθαι , χαλεπώτεραι δὲ μετὰ τὴν ἐπάνοδον .
οἱ μὲν γὰρ περὶ τῆς τῶν πόλεων ἐχυρότητος καὶ ὡς ἑκάστη πολυάνθρωπός ἐστι διεξιόντες καὶ πάντα αἴροντες τῷ λόγῳ πρὸς τὸ μεγαλεῖον φόβον ἐνειργάζοντο τοῖς ἀκούουσιν , οἱ δὲ τὸν ἁπάντων ὧν εἶδον ὑφαιροῦντες ὄγκον παρεκάλουν μὴ ἀναπίπτειν , ἀλλ ἔχεσθαι τῆς ἀποικίας ὡς αὐτοβοεὶ περιεσομένους ·
οὐδεμίαν γὰρ ἀνθέξειν πόλιν πρὸς τοσαύτης δυνάμεως ἔφοδον ἀθρόως ἐπιστάσης , ἀλλὰ τῷ βάρει πιεσθεῖσαν πίπτειν 0 ·
προσετίθεσαν δὲ καὶ τὰ ἐκ τῶν ἰδίων παθῶν ἑκάτεροι ταῖς ψυχαῖς τῶν ἀκουόντων , οἱ μὲν ἄνανδροι δειλίαν , οἱ δ ἀκατάπληκτοι θάρσος μετ εὐελπιστίας 0 1 .
ἀλλ  οὗτοι μὲν πέμπτη μοῖρα τῶν ἀποδεδειλιακότων ἦσαν , οἱ δ ἔμπαλιν τῶν γενναίων πενταπλάσιοι 0 ·
τὸ δ ὀλίγον θάρσος ἀτολμίας ἐναφανίζεται περιουσίᾳ , ὃ δὴ καὶ τότε φασὶ συμβῆναι ·
τῶν γὰρ τὰ βέλτιστα διεξιόντων δυοῖν οἱ τ ἀναντία φάσκοντες δέκα περιῆσαν οὕτως , ὥστε καὶ σύμπασαν ὑπηγάγοντο τὴν πληθὺν ἐκείνων μὲν ἀλλοτριώσαντες , ἑαυτοῖς δ οἰκειωσάμενοι .
περὶ δὲ τῆς χώρας τ αὐτὰ πάντες ἀπεφαίνοντο γνώμῃ μιᾷ τὸ κάλλος καὶ τῆς πεδιάδος καὶ τῆς ὀρεινῆς ἐκδιηγούμενοι ·
„ τί δ ὄφελος “ εὐθὺς ἀνεβόησαν „ ἡμῖν ἀλλοτρίων ἀγαθῶν καὶ ταῦτα πεφρουρημένων κραταιᾷ χειρὶ πρὸς τὸ ἀναφαίρετον 0 ;
“ καὶ τοῖς δυσὶν ἐπιδραμόντες μικροῦ καταλεύουσιν αὐτοὺς ἡδονὴν ἀκοῆς τοῦ συμφέροντος καὶ ἀπάτην ἀληθείας προκρίναντες .
ἐφ  οἷς ὁ ἡγεμὼν ἠγανάκτει καὶ ἅμα ηὐλαβεῖτο , μή τι θεήλατον κατασκήψῃ κακὸν οὕτως ἐκθύμως ἀπιστοῦσι τοῖς χρησμοῖς ·
ὅπερ καὶ ἐγένετο ·
τῶν γὰρ κατασκόπων οἱ μὲν δειλοὶ δέκα λοιμώδει νόσῳ διαφθείρονται μετὰ τῶν ἐκ τοῦ πλήθους συναπονοηθέντων , μόνοι δ οἱ συμβουλεύσαντες δύο μὴ ὀρρωδεῖν ἀλλ  ἐφίεσθαι τῆς ἀποικίας ἐσώθησαν , ὅτι καταπειθεῖς ἐγένοντο τοῖς λογίοις , γέρας ἐξαίρετον λαβόντες τὸ μὴ παραπολέσθαι .
τοῦτ αἴτιον ἐγένετο τοῦ μὴ θᾶττον ἥκειν εἰς ἣν ἀπῳκίζοντο γῆν .
δυνάμενοι γὰρ ἔτει δευτέρῳ μετὰ τὴν ἀπ Αἰγύπτου μετανάστασιν τὰς ἐν Συρίᾳ πόλεις καὶ τὰς κληρουχίας ἐννέμεσθαι , τὴν ἄγουσαν καὶ ἐπίτομον ἐκτραπόμενοι ὁδὸν ἐπλάζοντο , δυσαναπορεύτους καὶ μακρὰς ἀνοδίας ἄλλας ἐπ ἄλλαις ἀνευρίσκοντες εἰς ἀνήνυτον ψυχῆς τε καὶ σώματος κάματον , δίκας ἀναγκαίας τῆς ἄγαν ἀσεβείας ὑπομένοντες .
ὀκτὼ γοῦν ἐνιαυτοὺς πρὸς τοῖς τριάκοντα δίχα τοῦ παρεληλυθότος χρόνου , γενεᾶς βίον ἀνθρωπίνης , ἄνω κάτω τριβόμενοι καὶ τὰς ἀβάτους ἐρημίας ἀναμετροῦντες ἔτει τεσσαρακοστῷ μόλις ἐπὶ τοὺς τῆς χώρας ὅρους παρεγένοντο , ἐφ οὓς καὶ πρότερον ἦλθον .
πρὸς δὲ ταῖς εἰσβολαῖς ᾤκουν ἕτεροί τε καὶ δὴ καὶ συγγενεῖς αὐτῶν , οὓς ᾤοντο μάλιστα μὲν συνεκπολεμήσειν τὸν πρὸς τοὺς ἀστυγείτονας πόλεμον καὶ πρὸς τὴν ἀποικίαν ἅπαντα συμπράξειν , εἰ δ ἀποκνοῖεν , μετὰ μηδετέρων γοῦν τετάξεσθαι χεῖρας ἀνέχοντας .
οἱ γὰρ ἀμφοτέρων τῶν ἐθνῶν πρόγονοι , τοῦ τε Ἑβραϊκοῦ καὶ τοῦ τὰ προάστεια κατοικοῦντος , ἀδελφοὶ δύο ἦσαν ὁμοπάτριοι καὶ ὁμομήτριοι , πρὸς δὲ καὶ δίδυμοι , ἀφ ὧν εἰς πολυπαιδίαν ἐπιδιδόντων καὶ τῶν ἀπογόνων εὐφορίᾳ τινὶ χρωμένων εἰς μέγα καὶ πολυάνθρωπον ἔθνος ἑκατέρα τῶν οἰκιῶν ἀνεχύθη ·
ἀλλ ἡ μὲν ἐφιλοχώρησεν , ἡ δ  , ὡς ἐλέχθη πρότερον , εἰς Αἴγυπτον μεταναστᾶσα διὰ λιμὸν χρόνοις ὕστερον ἐπανῄει .
τὴν δ οἰκειότητα ἡ μὲν διεφύλαττε , καίτοι πολὺν χρόνον διαζευχθεῖσα , πρὸς τοὺς μηδὲν ἔτι τῶν πατρίων φυλάττοντας , ἀλλὰ πάντα τὰ τῆς ἀρχαίας πολιτείας ἐκδεδιῃτημένους , ὑπολαβοῦσα τοῖς ἡμέροις τὰς φύσεις ἁρμόττον εἶναι διδόναι τι καὶ χαρίζεσθαι συγγενείας ὀνόματι ·
ἡ δ ἔμπαλιν τὰ φιλικὰ πάντα ἔτρεψεν ἤθεσι καὶ λόγοις βουλαῖς τε καὶ πράξεσιν ἀσπόνδοις καὶ ἀσυμβάτοις χρωμένη , πατρικὴν ἔχθραν ζωπυροῦσα  ὁ γὰρ τοῦ ἔθνους ἀρχηγέτης αὐτὸς ἀποδόμενος τῷ ἀδελφῷ τὰ πρεσβεῖα μικρὸν ὕστερον ὧν ἐξέστη μετεποιεῖτο παραβαίνων τὰς ὁμολογίας καὶ ἐφόνα θάνατον ἀπειλῶν , εἰ μὴ ἀποδοίη  ·
ταύτην τὴν παλαιὰν ἀνδρὸς ἑνὸς πρὸς ἕνα ἔχθραν ἔθνος τοσαύταις ὕστερον γενεαῖς ἐκαίνωσεν .
ὁ μὲν οὖν ἡγεμὼν τῶν Ἑβραίων Μωυσῆς , καίτοι γ  αὐτοβοεὶ δυνάμενος ἑλεῖν ἐξ ἐπιδρομῆς , οὐκ ἐδικαίωσε διὰ τὴν εἰρημένην συγγένειαν , ἀλλ ὁδῷ χρήσασθαι μόνον ἠξίου τῇ διὰ τῆς χώρας πάνθ  ὑπισχνούμενος πράξειν τὰ ἔνσπονδα , μὴ τεμεῖν χωρίον , μὴ θρέμματα , μὴ λείαν ἀπάξειν , ὕδατος , εἰ ποτοῦ γένοιτο σπάνις , τιμὴν παρέξειν καὶ τῶν ἄλλων τοῖς ἀχορηγήτοις ὠνίων ·
οἱ δ εἰρηνικαῖς οὕτω προκλήσεσιν ἀνὰ κράτος ἠναντιοῦντο πόλεμον ἀπειλοῦντες , εἰ τῶν ὅρων ἐπιβάντας ἢ ψαύσαντας αὐτὸ μόνον αἴσθοιντο .
χαλεπῶς δὲ τὰς ἀποκρίσεις ἐνηνοχότων καὶ ἤδη πρὸς ἄμυναν ὁρμώντων , ἐν ἐπηκόῳ στὰς „ ἄνδρες “ εἶπεν , „ ἡ μὲν ἀγανάκτησις ὑμῶν εὔλογος καὶ δικαία 0 ·
χρηστὰ γὰρ ἀφ  ἡμέρου γνώμης προτειναμένων , πονηρὰ ἀπὸ διανοίας ἀπεκρίναντο κακοήθους .
ἀλλ  οὐχ ὅτι τῆς ὠμότητος ἐκεῖνοι δίκας ἐπάξιοι τίνειν εἰσί , διὰ τοῦθ ἡμῖν ἐπὶ τὰς κατ αὐτῶν τιμωρίας ἁρμόττον ἵεσθαι , ἕνεκα τῆς πρὸς τὸ ἔθνος τιμῆς , ἵνα καὶ ταύτῃ μοχθηρῶν ἀγαθοὶ διαφέρωμεν , ἐξετάζοντες οὐ μόνον , εἰ κολαστέοι τινές εἰσιν , ἀλλ εἰ καὶ ὑφ ἡμῶν ἐπιτήδειοι τοῦτο πάσχειν 0 .
“ εἶτ  ἐκτραπόμενος ἦγε δι ἑτέρας τὴν πληθύν , ἐπειδὴ τὰς κατὰ τὴν χώραν ὁδοὺς ἁπάσας φρουραῖς διεζωσμένας εἶδεν ὑπὸ τῶν βλάβην μὲν οὐδεμίαν ἐνδεξομένων , φθόνῳ δὲ καὶ βασκανίᾳ τὴν ἐπίτομον οὐκ ἐώντων προέρχεσθαι .
ταῦτα δὲ σαφεστάτη πίστις ἦν ἀνίας , ἣν ἐπὶ τῷ τὸ ἔθνος ἐλευθερίας τυχεῖν ἠνιῶντο , δηλονότι χαίροντες , ἡνίκα τὴν ἐν Αἰγύπτῳ πικρὰν δουλείαν ὑπέμενον ·
ἀνάγκη γὰρ οἷς φέρει λύπην τ ἀγαθὰ τῶν πλησίον ἐπὶ τοῖς τούτων εὐφραίνεσθαι κακοῖς , κ ἂν μὴ ὁμολογῶσιν 0 .
ἔτυχον γὰρ ὡς πρὸς ὁμογνώμονας καὶ τὰ αὐτὰ βουλομένους ἀνενεγκόντες τὰ συμβάντα λυπηρά τε αὖ καὶ ὅσα καθ  ἡδονήν , οὐκ εἰδότες ὅτι πόρρω προεληλύθασι μοχθηρίας καὶ ἐθελέχθρως καὶ φιλαπεχθημόνως ἔχοντες στένειν μὲν ἐπὶ τοῖς ἀγαθοῖς , ἥδεσθαι δὲ ἐπὶ τοῖς ἐναντίοις ἔμελλον 0 .
τῆς δὲ κακονοίας ἀνακαλυφθείσης ἐκείνων , ἐκωλύθησαν εἰς χεῖρας ἐλθεῖν ὑπὸ τοῦ προεστῶτος ἐπιδειξαμένου δύο τὰ κάλλιστα , φρόνησιν ἐν τ αὐτῷ καὶ χρηστότητα ·
τὸ μὲν γὰρ μηδὲν παθεῖν φυλάξασθαι συνέσεως , τὸ δὲ μη δ ἀμύνασθαι συγγενεῖς ὄντας ἐθελῆσαι φιλανθρωπίας ἔργον 0 .
τὰς μὲν οὖν τούτων πόλεις παρημείψατο .
βασιλεὺς δέ τις τῆς ὁμόρου Χανάνης ὄνομα , τῶν σκοπῶν ἀπαγγειλάντων τὸν ὁδοιποροῦντα στρατὸν οὐ πάνυ μακρὰν ἀφεστηκότα , νομίσας ἀσύντακτόν τε εἶναι καὶ ῥᾳδίως εἰ προεπίθοιτο νικήσειν , ἄρας μετὰ τῆς οἰκείας νεότητος εὐοπλούσης ἐπεξέθει καὶ τοὺς πρώτους ὑπαντιάσαντας ἅτε μὴ παρεσκευασμένους εἰς μάχην τρέπεται ·
καὶ λαβὼν αἰχμαλώτους ἐπὶ τῷ παρ ἐλπίδα εὐημερήματι φυσηθεὶς προῄει , καὶ τοὺς ἄλλους ἅπαντας χειρώσεσθαι νομίζων .
οἱ δὲ  οὐ γὰρ ἐγνάμφθησαν ἥττῃ τῆς προερχομένης τάξεως  ἀλλ ἔτι μᾶλλον ἢ πρότερον σπάσαντες εὐτολμίας καὶ τὴν ἔνδειαν τῶν ἑαλωκότων ἐκπλῆσαι ταῖς προθυμίαις ἐπειγόμενοι συνεκρότουν ἄλλος ἄλλον μὴ ἀποκάμνειν „ ἀνεγειρώμεθα „ λέγοντες , „ ἄρτι τῆς χώρας ἐπιβαίνομεν 0 ·
ἀκατάπληκτοι μετὰ τῆς ἐν τῷ θαρρεῖν ἐχυρότητος γινώμεθα ·
τὰ τέλη ταῖς ἀρχαῖς πολλάκις κρίνεται ·
ἐπὶ τῶν εἰσβολῶν ὄντες καταπληξώμεθα τοὺς οἰκήτορας , ὡς ἔχοντες μὲν τὴν ἐκ τῶν πόλεων εὐετηρίαν , ἀντιδεδωκότες δ ἣν ἐκ τῆς ἐρημίας ἐπαγόμεθα σπάνιν τῶν ἀναγκαίων .
„ καὶ ἅμα διὰ τούτων προτρέποντες αὑτοὺς ηὔξαντο τῆς χώρας ἀπαρχὰς ἀναθήσειν τῷ θεῷ τὰς πόλεις τοῦ βασιλέως καὶ τοὺς ἐν ἑκάστῃ πολίτας ·
ὁ δ ἐπινεύει ταῖς εὐχαῖς καὶ θάρσος ἐμπνεύσας τοῖς Ἑβραίοις τὴν ἀντίπαλον στρατιὰν ἁλῶναι παρεσκεύασεν .
οἱ δ ἀνὰ κράτος ἑλόντες τὰς χαριστηρίους ὁμολογίας ἐπετέλουν , οὐδὲν ἐκ τῆς λείας νοσφισάμενοι , τὰς δὲ πόλεις αὐτοῖς ἀνδράσι καὶ κειμηλίοις ἀνιερώσαντες , καὶ ἀπὸ τοῦ συμβεβηκότος ὅλην τὴν βασιλείαν ὠνόμασαν „ ἀνάθεμα “ .
καθάπερ γὰρ εἷς ἕκαστος τῶν εὐσεβούντων ἀπὸ τῶν ἐτησίων ἀπάρχεται καρπῶν , οὓς ἂν ἐκ τῶν ἰδίων συγκομίζῃ κτημάτων , τὸν αὐτὸν τρόπον καὶ ὅλον τὸ ἔθνος μεγάλης χώρας , εἰς ἣν μετανίστατο , μέγα τμῆμα , τὴν εὐθὺς αἱρεθεῖσαν βασιλείαν , ἀνέθηκεν ἀπαρχήν τινα τῆς ἀποικίας ·
οὐ γὰρ ἐνόμιζεν ὅσιον εἶναι διανείμασθαι γῆν ἢ πόλεις κατοικῆσαι , πρὶν καὶ τῆς χώρας καὶ τῶν πόλεων ἀπάρξασθαι .
μικρὸν δ ὕστερον καὶ πηγὴν εὔυδρον ἀνευρόντες , ἣ παντὶ τῷ πλήθει ποτὸν ἐχορήγησεν  ἐν φρέατι δ  ἦν ἡ πηγὴ καὶ ἐπὶ τῶν τῆς χώρας ὅρων  , ὥσπερ οὐχ ὕδατος ἀλλ ἀκράτου σπάσαντες τὰς ψυχὰς ἀνεχύθησαν 0 ·
ὑπό τε εὐφροσύνης καὶ χαρᾶς ᾆσμα καινὸν οἱ θεοφιλεῖς χοροὺς περὶ τὸ φρέαρ ἐν κύκλῳ στήσαντες ᾖδον εἰς τὸν κληροῦχον θεὸν καὶ τὸν ἀληθῶς ἡγεμόνα τῆς ἀποικίας , ὅτι πρῶτον ἐπιβάντες ἐξ ἐρημίας μακρᾶς τῆς οἰκουμένης καὶ ἣν ἔμελλον καθέξειν ποτὸν ἄφθονον ἀνεῦρον , ἁρμόττον ἡγησάμενοι μὴ ἀσημείωτον τὴν πηγὴν παρελθεῖν 0 .
καὶ γὰρ ἔτυχεν οὐ χερσὶν ἰδιωτῶν ἀλλὰ βασιλέων ἀνατετμῆσθαι φιλοτιμηθέντων , ὡς λόγος , οὐ μόνον περὶ τὴν εὕρεσιν τοῦ ὕδατος ἀλλὰ καὶ περὶ τὴν τοῦ φρέατος κατασκευήν , ἵν ἐκ τῆς πολυτελείας βασιλικὸν φαίνηται τὸ ἔργον καὶ ἡ τῶν κατασκευασάντων ἀρχὴ καὶ μεγαλόνοια 0 .
γεγηθὼς δ ἐπὶ τοῖς αἰεὶ συμβαίνουσιν ἀπροσδοκήτοις ἀγαθοῖς ὁ Μωυσῆς ἐχώρει προσωτέρω , τὴν μὲν νεότητα διανείμας εἴς τε πρωτοστάτας καὶ ὀπισθοφύλακας , γηραιοὺς δὲ καὶ γύναια καὶ παῖδας ἐν μέσοις τάξας , ἵνα διὰ τῶν παρ ἑκάτερα φρουρὰν ἔχωσιν , ἐάν τε ἀντικρὺ ἐάν τε κατόπιν ἐχθρὸς ὅμιλος ἐπίῃ 0 .
ὀλίγαις δ ὕστερον ἡμέραις εἰς τὴν τῶν Ἀμορραίων χώραν ἐμβαλὼν πρέσβεις ἐξέπεμπε πρὸς τὸν βασιλέα  Σηὼν δ ὠνομάζετο  προτρέπων ἐφ ἃ καὶ τὸν συγγενῆ πρότερον 0 ·
ὁ δ οὐ μόνον πρὸς ὕβριν ἀπεκρίνατο τοῖς ἥκουσι μικροῦ καὶ ἀνελὼν αὐτούς , εἰ μὴ νόμος ὁ πρεσβευτικὸς ἐμποδὼν ἐγένετο , ἀλλὰ καὶ πάντα τὸν στρατὸν συναγαγὼν ἐφώρμα νομίζων αὐτίκα τῷ πολέμῳ περιέσεσθαι .
συμπλακεὶς δὲ οὐ πρὸς ἀμελετήτους καὶ ἀνασκήτους ἔγνω τὴν μάχην οὖσαν ἀλλ ἀθλητὰς τῷ ὄντι πολέμων ἀηττήτους , οἳ πρὸ μικροῦ πολλὰ καὶ μεγάλα ἠνδραγαθίσαντο σωμάτων ἀλκὴν καὶ φρόνημα διανοίας καὶ ἀρετῆς ὕψος ἐπιδειξάμενοι , δι  ὧν τοὺς μὲν ἐναντιωθέντας ἐκ πολλοῦ τοῦ περιόντος εἷλον , ἔψαυσαν δὲ τῶν ἀπὸ τῆς λείας οὐδενὸς τὰ πρῶτα τῶν ἄθλων ἀναθεῖναι τῷ θεῷ σπουδάσαντες ·
οἳ καὶ τότε φραξάμενοι καρτερῶς ἀπὸ τῶν αὐτῶν βουλευμάτων καὶ παρασκευῶν ἀντεφώρμησαν ἅμα καὶ τῇ ἀκαθαιρέτῳ τοῦ δικαίου χρώμενοι συμμαχίᾳ , δι ἣν εὐτολμότεροί τε ἦσαν καὶ ἀγωνισταὶ πρόθυμοι .
σαφὴς δὲ πίστις 0 ·
δευτέρας οὐκ ἐδέησε μάχης , ἀλλ ἡ πρώτη καὶ μόνη ἐγένετο , καθ ἣν πᾶσα ἡ ἀντίπαλος ἐκλίθη δύναμις καὶ ἀνατραπεῖσα ἡβηδὸν αὐτίκα ἠφανίσθη .
αἱ δὲ πόλεις ὑπὸ τὸν αὐτὸν χρόνον κεναί τε καὶ πλήρεις ἐγεγένηντο , κεναὶ μὲν τῶν ἀρχαίων οἰκητόρων , πλήρεις δὲ τῶν κεκρατηκότων ·
τὸν αὐτὸν μέντοι τρόπον καὶ αἱ κατ ἀγροὺς ἐπαύλεις ἐρημωθεῖσαι τῶν ἐν αὐταῖς ἀντέλαβον ἄνδρας βελτίους τὰ πάντα .
Οὗτος ὁ πόλεμος ἅπασι μὲν τοῖς Ἀσιανοῖς ἔθνεσι φοβερὸν δέος ἐνειργάσατο , διαφερόντως δὲ τοῖς ὁμόροις , ὅσῳ καὶ τὰ δεινὰ ἐγγυτέρω προσεδοκᾶτο 0 .
εἷς δὲ δὴ ἐκ τῶν ἀστυγειτόνων βασιλέων ὄνομα Βαλάκης , μεγάλην καὶ πολυάνθρωπον τῆς ἑῴας μοῖραν ὑπηγμένος , πρὶν εἰς χεῖρας ἐλθεῖν ἀπειπών , ἄντικρυς μὲν ὑπαντᾶν οὐκ ἐδοκίμαζε τὸν ἐκπορθήσεως δι ὅπλων ἐλεύθερον πόλεμον διαδιδράσκων , ἐπ οἰωνοὺς δὲ καὶ μαντείας ἐτράπετο νομίζων ἀραῖς τισι δυνήσεσθαι τὴν ἄμαχον ῥώμην τῶν Ἑβραίων καθελεῖν .
ἀνὴρ δ ἦν κατ ἐκεῖνον τὸν χρόνον ἐπὶ μαντείᾳ περιβόητος Μεσοποταμίαν οἰκῶν , ὃς ἅπαντα μὲν ἐμεμύητο τὰ μαντικῆς εἴδη , οἰωνοσκοπίαν δ ἐν τοῖς μάλιστα συγκεκροτηκὼς ἐθαυμάζετο , πολλοῖς καὶ πολλάκις ἐπιδειξάμενος ἄπιστα καὶ μεγάλα .
προεῖπε γὰρ τοῖς μὲν ἐπομβρίας θέρους ἀκμάζοντος , τοῖς δ αὐχμόν τε καὶ φλογμὸν ἐν μέσῳ χειμῶνι , τοῖς δ ἐξ εὐετηρίας ἀφορίαν καὶ ἔμπαλιν ἐκ λιμοῦ φοράν , ἐνίοις δὲ πλημμύρας ποταμῶν καὶ κενώσεις καὶ θεραπείας λοιμικῶν νοσημάτων καὶ ἄλλων μυρίων , ὧν ἕκαστον ὁ προθεσπίζειν δοκῶν ὀνομαστότατος ἦν ἐπὶ μέγα εὐκλείας προερχόμενος διὰ τὴν ἐπιβαίνουσιν ἀεὶ καὶ φθάνουσαν πανταχόσε φήμην 0 1 2 .
ἐπὶ τοῦτον ἐξέπεμπε τῶν ἑταίρων τινὰς παρακαλῶν ἥκειν καὶ δωρεὰς τὰς μὲν ἤδη παρεῖχε , τὰς δὲ δώσειν ὡμολόγει τὴν χρείαν ἧς ἕνεκα μεταπέμποιτο δηλῶν ·
ὁ δ οὐκ ἀπὸ φρονήματος εὐγενοῦς καὶ βεβαίου , ἀλλὰ τὸ πλέον ἀστεϊζόμενος ὡς δὴ τῶν ἐλλογίμων προφητῶν γεγονὼς καὶ μηδὲν ἄνευ χρησμῶν εἰωθὼς πράττειν τὸ παράπαν , ὑπανεδύετο λέγων οὐκ ἐπιτρέπειν αὐτῷ βαδίζειν τὸ θεῖον .
καὶ οἱ μὲν ἥκοντες ἐπανῄεσαν ἄπρακτοι πρὸς τὸν βασιλέα , ἕτεροι δ εὐθὺς ἐπὶ τὴν αὐτὴν χρείαν ἐχειροτονοῦντο τῶν δοκιμωτέρων , πλείω μὲν ἐπιφερόμενοι χρήματα , περιττοτέρας δὲ δωρεὰς ὑπισχνούμενοι .
δελεασθεὶς δὲ καὶ τοῖς ἤδη προτεινομένοις καὶ ταῖς μελλούσαις ἐλπίσι καὶ τὸ ἀξίωμα τῶν παρακαλούντων καταιδεσθεὶς ἐνεδίδου , πάλιν προφασιζόμενος τὸ θεῖον οὐκ ἐφ ὑγιεῖ ·
τῇ γοῦν ὑστεραίᾳ παρεσκευάζετο τὴν ἔξοδον ὀνείρατα διηγούμενος , ὑφ ὧν ἔλεγε πληχθεὶς ἐναργέσι φαντασίαις ἀναγκάζεσθαι μηκέτι μένειν , ἀλλὰ τοῖς πρέσβεσιν ἀκολουθεῖν .
ἤδη δὲ αὐτῷ προερχομένῳ γίνεται κατὰ τὴν ὁδὸν σημεῖον ἀρίδηλον περὶ τοῦ τὴν χρείαν ἐφ ἣν συνέτεινεν εἶναι παλίμφημον ·
τὸ γὰρ ὑποζύγιον , ᾧ συνέβαινεν αὐτὸν ἐποχεῖσθαι , προερχόμενον ἐπ εὐθείας ἐξαπιναίως ἵσταται τὸ πρῶτον ·
εἶθ  , ὥσπερ ἐξ ἐναντίας βίᾳ τινὸς ἀνωθοῦντος ἢ ἀναχαιτίζοντος , ὑπὸ πόδας ἐχώρει καὶ πάλιν ἐπὶ δεξιὰ καὶ εὐώνυμα ἐπιφερόμενον καὶ ὧδε κ ἀκεῖσε πλαζόμενον οὐκ ἠρέμει , καθάπερ ἐν οἴνῳ καὶ μέθῃ καρηβαροῦν , καὶ πολλάκις τυπτόμενον ἠλόγει τῶν πληγῶν , ὥστε καὶ τὸν ἐποχούμενον μικροῦ καταβαλεῖν καὶ καθεζόμενον ὅμως ἀντιλυπῆσαι 0 .
τῶν γὰρ παρ ἑκάτερα χωρίων ἦσαν αἱμασιαὶ καὶ φραγμοὶ πλησίον ·
ὁπότ οὖν τούτοις προσηράχθη φερόμενον , γόνυ καὶ κνήμας καὶ πόδας ὁ δεσπότης θλιβόμενος καὶ πιεζόμενος ἀπεδρύπτετο .
ἦν δ  , ὡς ἔοικε , θεία τις ὄψις , ἣν τὸ μὲν ζῷον ἐπιφοιτῶσαν ἐκ πολλοῦ θεασάμενον ὑπέπτηξεν , ὁ δ ἄνθρωπος οὐκ εἶδεν , εἰς ἔλεγχον ἀναισθησίας ·
ὑπὸ γὰρ ἀλόγου ζῴου παρευημερεῖτο τὰς ὄψεις ὁ μὴ μόνον τὸν κόσμον ἀλλὰ καὶ τὸν κοσμοποιὸν αὐχῶν ὁρᾶν .
μόλις γοῦν τὸν ἀνθεστηκότα ἰδὼν ἄγγελον , οὐκ ἐπειδὴ τοιαύτης θέας ἦν ἄξιος , ἀλλ ἵνα τὴν ἀτιμίαν καὶ οὐδένειαν ἑαυτοῦ καταλάβῃ , πρὸς ἱκεσίας καὶ λιτὰς ἐτράπετο συγγνῶναι δεόμενος ὑπ ἀγνοίας ἀλλ οὐ καθ ἑκούσιον γνώμην ἁμαρτόντι .
τότε μὲν οὖν ὑποστρέφειν δέον , ἐπυνθάνετο τῆς φανείσης ὄψεως , εἰ ἀνακάμπτοι πάλιν τὴν ἐπ οἴκου 0 ·
ἡ δὲ συνιδοῦσα τὴν εἰρωνείαν καὶ σχετλιάσασα  τί γὰρ ἔδει πυνθάνεσθαι περὶ πράγματος οὕτως ἐμφανοῦς , ὃ τὰς ἀποδείξεις εἶχεν ἐξ ἑαυτοῦ μὴ δεόμενον τῆς ἐκ λόγων πίστεως , εἰ μὴ ἄρα ὀφθαλμῶν ὦτα ἀληθέστερα καὶ πραγμάτων ῥήματα 0 ;
„ βάδιζε “ εἶπεν „ ἐφ  ἣν σπεύδεις ὁδόν ·
ὀνήσεις γὰρ οὐδέν , ἐμοῦ τὰ λεκτέα ὑπηχοῦντος ἄνευ τῆς σῆς διανοίας καὶ τὰ φωνῆς ὄργανα τρέποντος , ᾗ δίκαιον καὶ συμφέρον ·
ἡνιοχήσω γὰρ ἐγὼ τὸν λόγον θεσπίζων ἕκαστα διὰ τῆς σῆς γλώττης οὐ συνιέντος .
“ ἀκούσας δ ὁ βασιλεὺς ἐγγὺς ἤδη γεγονότα μετὰ τῶν δορυφόρων ὑπαντησόμενος ἐξῄει , καὶ ἐντυχόντων , οἷα εἰκός , τὸ μὲν πρῶτον ἦσαν φιλοφροσύναι καὶ δεξιώσεις , εἶτα βραχεῖα κατάμεμψις περὶ τῆς βραδυτῆτος καὶ τοῦ μὴ ἑτοιμότερον ἥκειν 0 ·
μετὰ δὲ ταῦτ εὐωχίαι ἦσαν καὶ πολυτελεῖς ἑστιάσεις καὶ ὅσα ἄλλα πρὸς ὑποδοχὴν ξένων ἔθος εὐτρεπίζεσθαι , φιλοτιμίαις βασιλικαῖς πάντα πρὸς τὸ μεγαλειότερον ἐπιδιδόντα καὶ σεμνότερον ὄγκον 0 .
τῇ δ ὑστεραίᾳ ἅμα τῇ ἕῳ τὸν μάντιν ὁ Βαλάκης παραλαβὼν ἐπὶ γεώλοφον ἀνήγαγεν , ἔνθα καὶ στήλην συνέβαινεν ἱδρῦσθαι δαιμονίου τινός , ἣν οἱ ἐγχώριοι προσεκύνουν ·
μέρος δ  ἐνθένδε καθεωρᾶτο τῆς τῶν Ἑβραίων στρατοπεδείας , ὃ καθάπερ ἀπὸ σκοπιᾶς ἐπεδείκνυτο τῷ μάγῳ .
ὁ δὲ θεασάμενός φησι ·
„ σὺ μέν , ὦ βασιλεῦ , βωμοὺς ἑπτὰ δειμάμενος μόσχον ἐφ ἑκάστου καὶ κριὸν ἱέρευσον ·